Document ID: 32004D0857

ODLOČBA KOMISIJE
z dne 8. decembra 2004
o spremembi Odločbe 97/222/ES o določitvi seznama tretjih držav, iz katerih države članice odobrijo uvoz mesnih izdelkov
(notificirana pod dokumentarno številko K(2004) 4563)
(Besedilo velja za EGP)
(2004/857/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o težavah v zvezi z zdravstvenimi in veterinarskimi pregledi ob uvozu goveda, ovac in koz ter prašičev, svežega mesa in mesnih izdelkov iz tretjih držav (1) in zlasti členov 3(1) in 16 v povezavi s prvo alineo člena 21a(1) Direktive,
ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnost za izdelke, ki niso predmet navedenih zahtev, določenih v posebnih pravilih Skupnosti iz Priloge A (I) Direktive 89/662/EGS, glede povzročiteljev bolezni pa v Direktivi 90/425/EGS (2), ter zlasti člena 10(2)(a) in (3)(a) Direktive,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (3), ter zlasti člena 8(1) in (4) Direktive,
ob upoštevanju naslednjega:
(1)
Odločba Komisije 97/222/ES (4) določa seznam tretjih držav ali delov tretjih držav, iz katerih je odobren uvoz mesnih izdelkov.
(2)
Da bi zagotovili transparentnost in uskladitev oznak za določene režime obdelave, določene v tabelah v delih II in III Priloge k Odločbi 97/222/ES, je treba spremeniti in pojasniti nekatere opombe s sklicevanjem na izvor in poreklo svežega mesa.
(3)
V opisu regionaliziranih ozemelj v delu I Priloge k Odločbi 97/222/ES so podane zastarele navedbe zakonodaje, ki je bila razveljavljena in nadomeščena z novimi akti. Zato je treba te navedbe posodobiti. Ustrezne kode ozemelj in režimov obdelave v delu II Priloge k Odločbi 97/222/ES je prav tako treba ustrezno posodobiti.
(4)
Zato je treba ustrezno spremeniti dele I, II in IV Priloge k Odločbi 97/222/ES.
(5)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Odločba Komisije 97/222/ES se spremeni:
1.
Del I Priloge se nadomesti z besedilom iz Priloge I k tej odločbi.
2.
Del II Priloge se nadomesti z besedilom iz Priloge II k tej odločbi.
3.
Del IV Priloge se nadomesti z besedilom iz Priloge III k tej odločbi.
Člen 2
Ta odločba se uporablja od 23. decembra 2004.
Člen 3
Ta odločba je naslovljena na države članice.
V Bruslju, 8. decembra 2004

Labels: 0
3
17
5